pythainlp/thai_wikipedia_clean_20230101 huggingface dataset:
นกอินทรีปาปัวเป็นหนึ่งในสี่ของกลุ่มนกอินทรีขนาดใหญ่ที่สุด สายพันธุ์อื่น ๆ ได้แก่ นกอินทรีเครสทิดในทวีปอเมริกา นกอินทรีฮาร์ปีในทวีปอเมริกาใต้ นกอินทรีฟิลิปปินในประเทศฟิลิปปินส์ นกอินทรีปาปัวคือนกภูเขาโดยพื้นฐานซึ่งทำรังอยู่บนต้นไม้ป่าสูง แต่อาจจะถูกพบในระดับน้ำทะเลในบางพื้นที่ซึ่งป่ายังคงไม่ถูกรบกวน
เนื่องจากการสูญเสียพื้นที่ป่าอย่างต่อเนื่อง จำนวนประชากรที่เล็กน้อย และการล่าเพื่อเอาขนของมันซึ่งใช้ในโอกาสงานพิธี นกอินทรีปาปัวจึงถูกจัดให้เป็นสัตว์เกือบอยู่ในข่ายใกล้การสูญพันธุ์ในบัญชีแดงของสหภาพเพื่อการอนุรักษ์ธรรมชาติของสายพันธุ์ที่ถูกคุกคาม และถูกขึ้นบัญชีบนภาคผนวกที่ 2 ของอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (CITES)
ชิม ซอ-ย็อน
ชิม ซอ-ย็อน (; ; 15 เมษายน ค.ศ. 1989 – ) เป็นนักกีฬาฟุตบอลหญิงชาวเกาหลีใต้ ซึ่งทำหน้าที่ทั้งในตำแหน่งกองกลางและกองหลัง ปัจจุบันเธออยู่สังกัดสโมสรฟุตบอลหญิงโกยังแดคโยในการแข่งขันดับเบิลยูเค-ลีก นอกจากนี้ เธอเป็นที่รู้จักในฐานะนักฟุตบอลหญิงที่ออลจัง (หน้าตาดี)
เฮดโค้ช
สกุลมังคุด
สกุลมังคุด หรือGarcinia เป็นสกุลของพืชในวงศ์ Clusiaceae เป็นพืชพื้นเมืองในออสเตรเลีย เอเชีย แอฟริกาใต้และโพลีเนเซีย ตัวอย่างพืชในสกุลนี้เช่น มังคุด ชะมวง ส้มแขก เป็นต้น
Garcinia
Garcinia schomburgkiana
น้ำดอกไม้เทศ
น้ำดอกไม้เทศ  เป็นน้ำที่มีน้ำมันดอกยี่สุ่นหรือกุหลาบมอญละลายอยู่แบบอิ่มตัว น้ำมันดอกยี่สุ่นจะได้จากการนำกลีบดอกยี่สุ่นมาโรยบนไข ให้ไขดูดกลิ่นจนอิ่มตัว แล้วจึงสกัดน้ำมันออกจากไข ในสมัยก่อนจะนำเข้ามาจากอิหร่านหรือซีเรีย ใช้เป็นยาแก้อ่อนเพลีย แก้พิษไข้ ใช้เป็นน้ำกระสายยา ใช้แต่งรสอาหาร และใช้ตามความเชื่อทางศาสนาในยุโรปและเอเชีย น้ำเชื่อมกุหลาบ (rose syrup) จะทำจากน้ำดอกไม้เทศเติมน้ำตาลลงไป
ยี่สุ่น
อินเตอร์สเตลลาร์ ทะยานดาวกู้โลก
อินเตอร์สเตลลาร์ ทะยานดาวกู้โลก  เป็นภาพยนตร์แนววิทยาศาสตร์ กำกับโดยคริสโตเฟอร์ โนแลน เป็นเรื่องราวเกี่ยวกับการเดินทางในอวกาศโดยผ่านทางรูหนอน ถ่ายทำทั้งในระบบฟิล์ม 35 มิลลิเมตร และไอแมกซ์ กำหนดออกฉายในวันที่ 6 พฤศจิกายน 2557
ในอนาคตอันใกล้ โรคพืชได้เป็นสาเหตุที่ทำให้อารยธรรมถดถอยกลับไปสู่สังคมเกษตรกรรมอันล่มสลาย อดีตนักบินนาซ่า คูเปอร์ ทำไร่อยู่กับครอบครัวของเขา เมิร์ฟ ลูกสาววัย 10 ขวบของคูเปอร์เชื่อว่าห้องของเธอถูกผีสิง โดยผีพยายามจะติดต่อสื่อสารกับเธอ พวกเขาไปเจอกับอากาศยานไร้คนขับของอินเดียที่พวกเขากู้มาเพื่อเอาอะไหล่ ไม่นานพวกเขาค้นพบว่า "ผี" ของเมอร์ฟี่ก็คือสิ่งที่ทรงภูมิปัญญาที่ไม่รู้จัก ส่งข้อความเข้ารหัสมาโดยใช้คลื่นความโน้มถ่วง ทิ้งพิกัดเลขฐานสองไว้บนฝุ่น ซึ่งได้นำพวกเขาไปสู่สถานที่ลับของนาซ่า นำโดยศาสตราจารย์ จอห์น แบรนด์ ซึ่งแบรนด์เผยว่ารูหนอน ซึ่งเป็นที่ชัดเจนว่าสร้างโดยสิ่งมีชีวิตทรงภูมิปัญญา ได้เปิดออกใกล้ ๆ กับดาวเสาร์ และเป็นทางนำไปสู่ดาวเคราะห์ใหม่ ๆ ในอีกกาแล็กซี่หนึ่ง ซึ่งอาจให้ความหวังในการอยู่รอด "ภารกิจลาซารัส" ของนาซ่าได้ระบุโลกที่มีโอกาสอยู่อาศัยได้สามดวง ซึ่งโคจรอยู่รอบหลุมดำมวลยวดยิ่งที่มีชื่อว่า กาแกนทัว ได้แก่ มิลเลอร์, เอ็ดมันด์ และแมนน์ ซึ่งตั้งชื่อตามนักบินอวกาศที่ออกสำรวจพวกมัน แบรนด์ให้คูเปอร์มาเป็นผู้ขับยานอวกาศ "เอ็นดูแรนซ์" เพื่อเก็บกู้ข้อมูลของนักบินอวกาศ ถ้าดาวเคราะห์ดวงใดดวงหนึ่งสามารถอยู่อาศัยได้ มนุษยชาติจะตามไปด้วยสถานีอวกาศ การออกเดินทางของคูเปอร์ทำลายความรู้สึกของเมิร์ฟ
บนยานเอ็นดูแรนซ์ คูเปอร์เข้าร่วมกับลูกสาวของแบรนด์ นักเทคโนโลยีชีวภาพอมิเลีย นักวิทยาศาสตร์โรมิลลี และดอยล์ รวมทั้งหุ่นยนต์ ทาร์ และ เคส พวกเขาเดินทางไปดาวเสาร์ และเข้าไปในรูหนอนเพื่อมุ่งหน้าไปยังดาวมิลเลอร์ แต่พวกเขาพบว่าดาวเคราะห์นั้นอยู่ใกล้กับกาแกนทัวมากจนกระทั่งมันประสบกับการยืดของเวลาจากความโน้มถ่วงอย่างรุนแรง แต่ละชั่วโมงบนพื้นผิวดาวจะเท่ากับเจ็ดปีบนโลก ทีมได้ลงไปที่ดาวเคราะห์ซึ่งพิสูจน์ว่าไม่เหมาะสำหรับการอยู่อาศัย เนื่องจากมันปกคลุมไปด้วยมหาสมุทรตื้น ๆ และถูกรบกวนด้วยคลื่นยักษ์ ในขณะที่อมิเลียพยายามกู้ข้อมูลของมิลเลอร์ คลื่นก็กระแทกมาฆ่าดอยล์ และทำให้การออกเดินทางของกระสวยอวกาศช้าออกไป เมื่อพวกเขากลับมาที่เอ็นดูแรนซ์ เวลาก็ผ่านไปแล้ว 23 ปี
บนโลกเมิร์ฟในวัยผู้ใหญ่ซึ่งในตอนนี้เป็นนักวิทยาศาสตร์นาซ่ากำลังช่วยแบรนด์แก้สมการที่จะทำให้นาซ่าปล่อยสถานีอวกาศโดยใช้แรงโน้มถ่วงได้ ในลมหายใจเฮือกสุดท้ายแบรนด์ยอมรับว่าเขาได้แก้ปัญหาไปเรียบร้อยแล้ว และตัดสินใจว่าโครงการนี้เป็นไปไม่ได้ เขาปกปิดการค้นพบของเขาเพื่อรักษาความหวังให้คงอยู่ต่อไปและให้ความเชื่อมั่นกับ "แผน B" โดยใช้เอ็มบริโอแช่แข็งเดินทางไปกับเอ็นดูแรนซ์เพื่อเริ่มต้นมนุษยชาติใหม่หมด อย่างไรก็ตามเมิร์ฟสรุปว่าสมการของแบรนด์อาจใช้การได้ด้วยข้อมูลเพิ่มเติมจากซิงกูลาริตี้ของหลุมดำ
ด้วยเชื้อเพลิงที่เหลือน้อยเต็มที เอ็นดูแรนซ์สามารถไปดาวเคราะห์ได้อีกเพียงดวงเดียวก่อนจะกลับโลก หลังจากการปรึกษากันอย่างตึงเครียด ทีมได้เลือกดาวเคราะห์ของแมนน์ เนื่องจากแมนน์ยังคงส่งสัญญาณอยู่ อย่างไรก็ตามพวกเขาพบว่ามันหนาวเย็นอยู่ตลอดเวลาและปกคลุมไปด้วยธารน้ำแข็งและไม่เหมาะสำหรับการอยู่อาศัย แมนน์ซึ่งรู้อยู่ตลอดว่าแผน B คือเป้าหมายที่แท้จริงของภารกิจ ได้ปลอมแปลงข้อมูลเกี่ยวกับความมีชีวิตของดาวเคราะห์ เพื่อที่เอ็นดูแรนซ์จะได้มาช่วยเหลือเขา แมนน์ทำให้หมวกชุดอวกาศของคูเปอร์แตกและทิ้งไว้ให้เขาตาย และหนีไปที่เอ็นดูแรนซ์บนกระสวยอวกาศ โรมิลลีถูกฆ่าโดยระเบิดที่แมนน์ติดตั้งไว้เพื่อปกปิดความลับของเขา อมิเลียช่วยเหลือคูเปอร์โดยใช้กระสวยสัมภาระอีกลำหนึ่ง โดยพวกเขามาถึงเอ็นดูแรนซ์ทันเวลาเห็นแมนน์กำลังเชื่อมต่อยานอย่างไม่ถูกต้อง แอร์ล็อกระเบิดออกและฆ่าแมนน์ และเป็นสาเหตุของความเสียหายรุนแรง แต่คูเปอร์ใช้กระสวยสัมภาระเพื่อทำให้เอ็นดูแรนซ์อยู่ในการควบคุมอีกครั้ง
ด้วยเชื้อเพลิงที่เกือบหมด คูเปอร์และอมิเลียวางแผนจะเหวี่ยงเอ็นดูแรนซ์ไปรอบ ๆ กาแกนทัวเพื่อให้อยู่บนเส้นทางไปยังดาวเอ็ดมันด์ที่อยู่อีกด้านของหลุมดำในขณะที่เวลาจะผ่านไปบนโลก 51 ปี ทาร์และคูเปอร์ปลดกระสวยของพวกเขาลงไปในหลุมดำ สละชีพตนเองเพื่อเก็บข้อมูลของซิงกูลาริตี้ และเพื่อผลักอมิเลียและเคสโดยการลดมวลของยานลง พวกเขาโผล่ออกมาในสถานที่ที่มีห้ามิติ ซึ่งเวลาปรากฏเป็นมิติของอวกาศ และโดยการใช้คลื่นความโน้มถ่วง คูเปอร์เข้ารหัสข้อมูลของทาร์เกี่ยวกับซิงกูลาริตี้ไปยังนาฬิกาข้อมือของเมอฟี่วัยเยาว์โดยใช้รหัสมอร์ส หลายทศวรรษต่อมาเธอตระหนักว่าข้อความถูกเข้ารหัสอยู่บนนาฬิกา ซึ่งทำให้เธอแก้สมการของแบรนด์ได้เสร็จสมบูรณ์เพื่อปล่อยสถานีอวกาศ
เมื่อข้อมูลถูกส่งผ่านเสร็จสิ้น บริเวณที่มีห้ามิติก็ยุบตัวลง และคูเปอร์พบว่าตัวเขากำลังเดินทางผ่านรูหนอนเข้ามาสู่วงโคจรรอบ ๆ ดาวเสาร์ เขาตื่นขึ้นบนสถานีอวกาศของนาซ่าและได้พบกับเมิร์ฟซึ่งในตอนนี้แก่ชราแล้ว และเป็นผู้เริ่มนำการอพยพของมนุษยชาติ ด้วยความพึงพอใจที่คูเปอร์ได้รักษาคำมั่นสัญญาที่ว่าวันหนึ่งจะกลับมาหาเธอ เมิร์ฟโน้มน้าวคูเปอร์ให้ค้นหาอมิเลียซึ่งอยู่ตามลำพังและกำลังดำเนินการตามแผน B พร้อมกับเคสบนทะเลทรายของดาวเอ็ดมันด์ ซึ่งเป็นดาวเคราะห์ที่สามารถอยู่อาศัยได้ เอ็ดมันด์ได้ตายไปเนื่องจากแผ่นดินถล่ม คูเปอร์และทาร์ซึ่งได้รับความช่วยเหลือมาด้วยกันจากอวกาศ นำกระสวยอวกาศของนาซ่าเพื่อเดินทางไปยังดาวเอ็ดมันด์
นักฟิสิกส์ทฤษฎี คิป ธอร์น เป็นที่ปรึกษาทางด้านวิทยาศาสตร์ของภาพยนตร์เรื่องนี้ เพื่อให้แน่ใจว่าภาพของรูหนอนและสัมพัทธภาพมีความถูกต้องที่สุดเท่าที่จะเป็นไปได้ "สำหรับภาพของรูหนอนและหลุมดำ” เขาบอก "เราปรึกษากันว่าจะทำกันยังไง จากนั้นผมก็ได้สมการซึ่งจะทำให้การติดตามเส้นทางเดินของแสงในขณะที่พวกมันเดินทางผ่านรูหนอนหรือไปรอบ ๆ หลุมดำได้ ดังนั้นสิ่งที่คุณเห็นนั้นมีพื้นฐานมาจากสมการสัมพัทธภาพทั่วไปของไอน์สไตน์"
ในการสร้างรูหนอนและหลุมดำมวลยิ่งยวดแบบหมุนนั้น (ซึ่งมี ergosphere แตกต่างจากหลุมดำที่ไม่หมุน) ธอร์นทำงานร่วมกับหัวหน้าวิชวลเอฟเฟค พอล เฟรงคลิน และทีมนักออกแบบคอมพิวเตอร์เอฟเฟคอีก 30 คนที่ Double Negative ธอร์นจะให้สมการทางทฤษฎีที่มีแหล่งที่มาชัดเจนเป็นหน้า ๆ กับพวกนักออกแบบ ซึ่งจะเขียนซอฟแวร์เรนเดอร์ CGI ใหม่โดยมีพื้นฐานมาจากสมการ เพื่อสร้างแบบจำลองคอมพิวเตอร์ที่มีความถูกต้องของเลนส์ความโน้มถ่วงที่เกิดจากปรากฏการณ์เหล่านี้ บางเฟรมนั้นใช้เวลามากกว่า 100 ชม. เพื่อเรนเดอร์ และผลลัพธ์ที่ได้เป็นข้อมูล 800 เทราไบต์ วิชวลเอฟเฟคที่ได้นั้นทำให้ธอร์นเข้าใจอย่างถ่องแท้ในผลกระทบของเลนส์ความโน้มถ่วงและ accretion disks รอบ ๆ หลุมดำ และจะนำไปสู่การสร้างสรรค์งานวิจัยทางวิทยาศาสตร์สองฉบับ ฉบับหนึ่งสำหรับวงการฟิสิกส์ดาราศาสตร์ และอีกฉบับหนึ่งสำหรับวงการคอมพิวเตอร์กราฟิก
แรก ๆ คริสโตเฟอร์ โนแลน กังวลว่าภาพวาดที่มีความถูกต้องทางวิทยาศาสตร์ของหลุมดำจะไม่สามารถเห็นแล้วเข้าใจได้สำหรับคนดู และจะต้องให้ทีมนักออกแบบแก้ไขรูปร่างให้เพี้ยนไปจากความจริง อย่างไรก็ตามโนแลนพบว่าเอฟเฟคที่เสร็จแล้วนั้นสามารถเข้าใจได้ถ้าเขารักษามุมมองของกล้องไม่เปลี่ยนแปลง "สิ่งที่เราพบคือว่าตราบใดที่เราไม่ได้เปลี่ยนมุมมองมากเกินไป นั่นคือตำแหน่งของกล้อง เราสามารถได้สิ่งที่สามารถเข้าใจได้เป็นอย่างดี"
ภาพวาดของรูหนอนว่าควรจะดูเป็นอย่างไรนั้นพูดได้ว่าถูกต้องตามหลักวิทยาศาสตร์ แทนที่จะเป็นหลุมสองมิติในอวกาศ มันถูกวาดเป็นทรงกลมแสดงให้เห็นภาพที่บิดเบี้ยวของกาแล็กซี่เป้าหมาย ซึ่ง accretion disk ของหลุมดำถูกบรรยายโดยธอร์นว่า "จาง ๆ และอยู่ที่อุณหภูมิต่ำ ประมาณอุณหภูมิของพื้นผิวดวงอาทิตย์" ทำให้มันปล่อยแสงที่มองเห็นได้ แต่มีรังสีแกมมาและรังสีเอ็กซ์ไม่มากพอให้ทำอันตรายกับนักบินอวกาศและดาวเคราะห์ที่อยู่ใกล้ ๆ
ในช่วงแรกของกระบวนการ ธอร์นวางเงื่อนไขไว้สองประการ "หนึ่งคือว่าจะไม่มีอะไรที่ละเมิดกฎฟิสิกส์ที่มีอยู่แล้ว สองคือการคาดเดาทั้งหลายจะต้องมาจากวิทยาศาสตร์และไม่ได้มาจากผู้เขียนบท" โนแลนยอมรับเงื่อนไขเหล่านี้ตราบใดที่พวกมันไม่ได้เป็นอุปสรรคในการสร้างภาพยนตร์ ครั้งหนึ่งธอร์นใช้เวลาสองสัปดาห์พยายามพูดคุยกับโนแลนให้เลิกล้มแนวคิดเกี่ยวกับตัวละครที่เดินทางได้เร็วกว่าแสงก่อนที่โนแลนจะยอมแพ้ในที่สุด ตามที่ธอร์นบอกองค์ประกอบซึ่งได้อิสระในการออกแบบมากที่สุดคือเมฆน้ำแข็งบนดาวเคราะห์ดวงหนึ่งที่พวกเขาไปเยือน ซึ่งเป็นโครงสร้างที่อาจเกินความแข็งแรงของวัตถุซึ่งน้ำแข็งจะสามารถรับได้
นักชีวดาราศาสตร์ เดวิด กรินสพูน ชี้ให้เห็นว่าแม้แต่โรคพืชที่ตะกละตะกลามก็อาจต้องใช้เวลานับล้าน ๆ ปีเพื่อลดปริมาณของออกซิเจนในชั้นบรรยากาศ เขายังสังเกตอีกด้วยว่าเมฆน้ำแข็งควรถูกดึงลงมาด้วยแรงโน้มถ่วง และดาวเคราะห์ที่โคจรรอบหลุมดำก็มีแสงอาทิตย์อีกด้วยในเมื่อมันไม่ควรจะมี อย่างไรก็ตามตามที่ธอร์นอ้างไว้ด้านบน หลุมดำหมุนแบบนี้มี accretion disk ซึ่งมีอุณหภูมิคล้ายกับของดวงอาทิตย์ ดังนั้นแสงที่ปล่อยออกมาถึงดาวเคราะห์ได้ก็เนื่องมาจาก accretion disk ของสสารที่มีพลังงาน/รังสีที่เข้าไปหาขอบฟ้าเหตุการณ์ของหลุมดำ อีกอย่างดาวนิวตรอนถูกอ้างถึงในภาพยนตร์โดยคูเปอร์ว่าเป็นส่วนหนึ่งของระบบด้วย
นักฟิสิกส์ดาราศาสตร์ นีล ดิกราส ไทสัน ได้เปิดเผยวิทยาศาสตร์ที่อยู่เบื้องหลังฉากจบของ Interstellar เขาสรุปว่ามันเป็นไปได้ในทางทฤษฎีในการปฏิสัมพันธ์กับอดีต และว่า "เราไม่รู้จริง ๆ ว่ามีอะไรอยู่ในหลุมดำ ดังนั้นก็เอาเลย"
ดร.มิชิโอะ คาคุ ยกย่องภาพยนตร์เรื่องนี้สำหรับความถูกต้องทางวิทยาศาสตร์และได้กล่าวว่า Interstellar "อาจตั้งมาตรฐานใหม่สำหรับภาพยนตร์แนววิทยาศาสตร์ไปอีกหลายปี" ในทางเดียวกัน ทิโมธี ลีส์ อดีตวิศวกรซอฟแวร์นาซ่ากล่าวว่า "การอธิบายหลุมดำและรูหนอนของโนแลนและธอร์น รวมทั้งการใช้แรงโน้มถ่วงนั้นเยี่ยมยอด"
ลอว์เรนซ์ เคราซ์ เรียกวิทยาศาสตร์ใน Interstellar ว่า "น่าเศร้าใจ"
"อินเตอร์สเตลลาร์ ทะยานดาวกู้โลก" ได้รับรางวัลชนะเลิศ
สภาร่างรัฐธรรมนูญ พ.ศ. 2502
ปรีดา กรรณสูต
ปรีดา กรรณสูต (1 กันยายน พ.ศ. 2463 — 8 ธันวาคม พ.ศ. 2551) อดีตรัฐมนตรีว่าการกระทรวงเกษตรและสหกรณ์ อดีตรัฐมนตรีประจำสำนักนายกรัฐมนตรี และอดีตปลัดกระทรวงเกษตรและสหกรณ์ อดีตอธิบดีกรมประมง
ปรีดา กรรณสูต หรือที่รู้จักกันในนาม ดร.ปรีดา กรรณสูต เริ่มเข้ารับราชการครั้งแรกในกระทรวงเกษตรและสหกรณ์ จนได้รับตำแหน่งอธิบดีกรมประมงในปี พ.ศ. 2504 ถึง พ.ศ. 2514 และเข้ามารับตำแหน่งปลัดกระทรวงเกษตรและสหกรณ์ ก่อนจะได้รับตำแหน่งรัฐมนตรีว่าการกระทรวงเกษตรและสหกรณ์ เมื่อวันที่ 11 พฤศจิกายน พ.ศ. 2520 ต่อจากอินทรีย์ จันทรสถิตย์ และพ้นจากตำแหน่งเมื่อ 21 ธันวาคม พ.ศ. 2521 และได้ย้ายไปรับตำแหน่งรัฐมนตรีประจำสำนักนายกรัฐมนตรี เมื่อวันที่ 24 พฤษภาคม พ.ศ. 2522 ในสมัยรัฐบาลพลเอกเกรียงศักดิ์ ชมะนันทน์ และพ้นจากตำแหน่งเมื่อ 11 กุมภาพันธ์ พ.ศ. 2523 เพื่อไปดำรงตำแหน่งรัฐมนตรีช่วว่าการกระทรวงเกษตรและสหกรณ์
ปรีดา กรรณสูต เคยร่วมก่อตั้งพรรคการเมือง ร่วมกับพลเอกเกรียงศักดิ์ ชมะนันทน์ ในปี พ.ศ. 2525 และได้รับแต่งตั้งเป็นรองหัวหน้าพรรคชาติประชาธิปไตย
ปรีดา กรรณสูต สมรสกับหม่อมราชวงศ์เติมแสงไข รพีพัฒน์ ธิดาของหม่อมเจ้าไขแสงรพี รพีพัฒน์ (พระโอรสในพระเจ้าบรมวงศ์เธอ กรมหลวงราชบุรีดิเรกฤทธิ์กับหม่อมอ่อน รพีพัฒน์ ณ อยุธยา) กับหม่อมเจ้าเริงจิตร์แจรง อาภากร (พระธิดาในพระเจ้าบรมวงศ์เธอ กรมหลวงชุมพรเขตอุดมศักดิ์กับหม่อมกิม อาภากร ณ อยุธยา) มีบุตรสี่คน คือ รุจน์, จรัลธาดา, แสงสูรย์ และดาลัต กรรณสูต
ปรีดา กรรณสูต ถึงแก่อนิจกรรมเมื่อวันที่ 8 ธันวาคม พ.ศ. 2551 โดยได้รับพระราชทานโกศแปดเหลี่ยม และ ฉัตรเบญจาประกอบศพ (ลงโกศจริง) และได้มีพิธีพระราชทานเพลิงศพใน วันจันทร์ ที่ 17 กุมภาพันธ์ พ.ศ. 2557 โดยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดฯ ให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ ในการพระราชทานเพลิงศพ
เกมล่าชีวิต (ชุดนวนิยาย)
เกมล่าชีวิต เป็นนวนิยายไซไฟ เสียดสีสังคม เขียนโดย ซูซาน คอลลินส์ มีทั้งหมด 3 ภาคได้แก่ เกมล่าชีวิต, ปีกแห่งไฟ และ ม็อกกิ้งเจย์ โดยเนื้อเรื่องจะเกี่ยวข้องกับประเทศพาเน็มที่ถูกปกครองโดยแคปิตอล ซึ่งคอยกดขี่ 12 เขตปกครองด้วยการจัดเกมล่าชีวิตขึ้น เพื่อให้บรรณาการของแต่ละเขตฆ่ากันจนกว่าจะได้ผู้ชนะ โดยมีตัวละครนำคือ แคตนิส เอฟเวอร์ดีนและพีต้า เมลลาร์ค สองบรรณาการที่จะทำให้พาเน็มเปลี่ยนไปตลอดกาล นวนิยายชุดเกมล่าชีวิตได้รับความนิยมและขายไปได้มากกว่า 50 ล้านเล่ม และมีการนำไปดัดแปลงเป็นภาพยนตร์โดยค่ายไลออนส์เกท มีทั้งหมด 4 ภาค โดยภาคม็อกกิ้งเจย์จะถูกแบ่งออกเป็น 2 ตอน
เกมล่าชีวิต.
แคทนิส ตัวแทนสาวแห่งเขต 12 และพีต้า เมลลาร์ก เด็กหนุ่มอีกคนจากเขตเดียวกัน ได้เดินทางไปร่วมแข่งขัน เดอะ ฮังกรี้ เกม เกมล่าชีวิตที่ให้ผู้ร่วมแข่งขัน ต่อสู้กัน จนเหลือผู้รอดชีวิตเพียงหนึ่งเดียว ทั้งสองมีผู้ช่วยคือ เอฟฟี่, เฮย์มิตช์ และเซนน่า
ทรอปิโก 5
ทรอปิโก 5  เป็นวิดีโอเกมพัฒนาโดยเฮมิมอนต์เกมส์ (Haemimont Games) และวางขายเมื่อวันที่ 23 พฤษภาคม 2557 เป็นวิดีโอเกมจำลองการก่อสร้างและจัดการ ซึ่งมุ่งสนใจการจำลองสร้างเมือง
ตัวเกมมีคุณสมบัติหลายผู้เล่นแบบร่วมมือหรือแข่งขันกันเป็นเกมแรกในซีรีส์ โดยเล่นได้มากสุดถึงสี่คนต่อหนึ่งเกาะ ผู้เล่นสามารถสร้างเมืองบนเกาะเดียวกัน โดยเลือกได้ว่าจะร่วมมือกันหรือแข่งขันกัน นอกจากนี้ คุณสมบัติการค้า วิจัย บูรณะและสำรวจยังได้รับปรับปรุงใหม่
"ทรอปิโก 5" ให้ผู้เล่นจัดการประเทศของตัวจากรากฐานทางประวัติศาสตร์ในยุคอาณานิคม ผ่านสงครามโลกครั้งที่สอง จนสงครามเย็นและปัจจุบัน สองอภิมหาอำนาจหลักเปลี่ยนไปตามสมัย จากฝ่ายอักษะและฝ่ายสัมพันธมิตรเป็นสหรัฐอเมริกาและสหภาพโซเวียตระหว่างสงครามเย็น การเปิดเส้นทางการค้ากับรัสเซีย ตะวันออกกลาง จีนและสหภาพยุโรปหลังสหภาพโซเวียตล่มสลาย ในฐานะผู้นำ คุณสามารถตัดสินเอกราชของประเทศคุณและเขียนรัฐธรรมนูญเต็ม โดยจะตั้งกฎอะไรก็ได้ที่คุณพอใจ
มีการเพิ่มเติม"ทรอปิโก 5" จากเกมภาคก่อนในซีรีส์เดียวกัน "ทรอปิโก 5" ยังจะมี "งานศิลป์ใหม่หมดที่ออกแบบตั้งแต่เริ่ม" สำหรับคุณสมับัติการเล่นเกม (gameplay) การเพิ่มเติมเหล่านี้รวมถึง
"ทรอปิโก 5" เปิดให้ซื้อล่วงหน้าทางสตีม (Steam) เมื่อวันที่ 17 เมษายน 2557 ดาวน์โหลดรวมระบบคล้ายรางวัลที่ประกอบด้วยสามขั้น (tier) และยิ่งมีผู้เล่นซื้อล่วงหน้ามาก แถบการก้าวหน้าก็ยิ่งเพิ่มขึ้น หากผู้เล่นซื้อเกมสำหรับขั้น 1 ผู้เล่นซื้อเกมมากพอสำหรับขั้น 1 ผู้เล่นทุกคนจะได้รับ "ทรอปิโก 5" พร้อมทั้ง "ทรอปิโก 4" แบบไม่เสียค่าใช้จ่าย ขั้น 2 รวมเนื้อหาดาวน์โหลดได้ (downloadable content, DLC) "ทรอปิโก 5" "เก็ตเดอะบิ๊กชีส" ("Tropico 5", "Get the Big Cheese") แบบไม่เสียค่าใช้จ่าย ซึ่งรวมอาคารใหม่ 1 แบบ ภารกิจเล่นคนเดียว แผนที่ ดนตรี เครื่องแต่งกายตัวละครและภารกิจในภาวะกระบะทราย (sandbox mode) สุดท้าย ขั้น 3 ผู้เล่นทุกคนจะได้ "โอเมอร์ตา – ซิตีออฟแกงสเตอส์" ("Omerta – City of Gangsters") ซึ่งเป็นอีกเกมที่พัฒนาโดยเฮมิมอนต์เกมส์ แบบไม่เสียค่าใช้จ่าย ปัจจุบัน บรรลุทุกขั้นแล้ว
การห้ามขาย.
วันที่ 4 สิงหาคม 2557 นงลักษณ์ สหวัฒนพงศ์ ผู้จัดการการตลาดนิว อีร่า ไทยแลนด์ กล่าวว่า กรมส่งเสริมวัฒนธรรม กระทรวงวัฒนธรรมห้ามการขายและการเข้าถึงเกม "ทรอปิโก 5" ออนไลน์เพราะเกรงว่า "เนื้อหาบางส่วนอาจกระทบต่อสันติและความสงบเรียบร้อยในประเทศ" เธอกล่าวว่า "บางส่วน [ของเนื้อหา] อาจไม่เหมาะกับสถานการณ์ปัจจุบัน" และว่าบริษัทฯ จะไม่อุทธรณ์คำวินิจฉัย
รัฐประหารในประเทศชิลี พ.ศ. 2516
รัฐประหารในประเทศชิลี พ.ศ. 2516 เป็นเหตุการณ์จุดเปลี่ยนในประวัติศาสตร์ชิลีและสงครามเย็น หลังจากช่วงความไม่สงบทางสังคมและการเมืองระหว่างรัฐสภาของชิลีฝ่ายขวากลางและประธานาธิบดีซัลบาดอร์ อาเยนเด แห่งพรรคสังคมนิยมชิลีที่เพิ่งได้รับการเลือกตั้ง และสงครามเศรษฐกิจ นำโดยประธานาธิบดีสหรัฐอเมริกา ริชาร์ด นิกสัน อาเญนเดถูกโค่นอำนาจโดยกองกำลังทหารและตำรวจทหารแห่งชาติ
กองทัพทหารโค่นอำนาจรัฐบาลเอกภาพนิยมของอาเญนเด และก่อตั้งคณะยึดอำนาจของชิลี หรือ"คุนตะ" ที่ระงับกิจกรรมทางการเมืองในประเทศและใช้อำนาจควบคุมการเคลื่อนไหวของฝ่ายซ้าย โดยเฉพาะพรรคคอมมิวนิสต์และพรรคสังคมนิยมต่าง ๆ และการเคลื่อนไหวเพื่อการปฏิวัติของฝ่ายซ้าย (MIR) ผู้บัญชาการทหารบกที่อาเญนเดมอบหมาย เอากุสโต ปิโนเช ก่ออำนาจสูงสุดภายในระยะหนึ่งปีของการรัฐประหาร บังคับใช้อำนาจเป็นทางการใน พ.ศ. 2517 รัฐบาลสหรัฐอเมริกาที่เข้ามาแทรกแซงรัฐประหาร รับรู้เรื่องรัฐบาลคุนตะและสนับสนุนการรวมอำนาจ
เมื่อเกิดการโจมตีทางอากาศและบนพื้นดินโดยคณะรัฐประหาร อาเญนเดได้ออกมากล่าวสุนทรพจน์เป็นครั้งสุดท้าย โดยยืนยันว่าเขาจะอยู่ในทำเนียบลาโมเนดา (ทำเนียบประธานาธิบดี) ต่อไป และปฏิเสธข้อเสนอที่ให้เขาหลบหนีออกนอกประเทศ พยานรู้เห็นการเสียชีวิตของอาเญนเดเห็นพ้องกันว่าเขาฆ่าตัวตายในทำเนียบ
ก่อนปิโนเชจะปกครอง เสถียรภาพประชาธิปไตยและการเมืองของชิลีจัดเป็นปัญหาใหญ่มาก ส่วนประเทศอื่น ๆ อเมริกาใต้นั้นได้อยู่ใต้อำนาจของคณะคุนตะและลัทธิเกาดีโญ นักประวัติศาสตร์ปีเตอร์ วินน์ กล่าวว่าการรัฐประหารประเทศชิลี พ.ศ. 2516 เป็นวิกฤติการเมืองที่ร้ายแรงที่สุดในประวัติศาสตร์ของชิลี กลุ่มกบฏที่สนับสนุนรัฐบาลของอาเญนเดได้ออกมาต่อต้านระบอบการปกครองของปิโนเชอันอ่อนแอ จนเมื่อมีการลงประชามติแห่งชาติในชิลี พ.ศ. 2531 ซึ่งต่างประเทศให้การสนับสนุน ชิลีก็สามารถกำจัดอิทธิพลของปิโนเชให้หมดสิ้นลงได้
ส้มม่วงคัน
ส้มม่วงคัน เป็นพืชในวงศ์ Anacardiaceae เป็นไม้ยืนต้น ใบเหนียวคล้ายหนัง ดอกช่อ สีขาวหรือขาวแกมเขียว ผลรูปกลมป้อม เปลือกสีม่วงเข้ม เนื้อผลสีเหลืองมีเส้นใยมาก เป็นไม้พื้นเมืองในเกาะบอร์เนียว สุมาตรา สิงคโปร์ และคาบสมุทรมลายู ผลมีรสหวานอมเปรี้ยว เนื้อผลหนาเพียง 1 เซนติเมตร เมล็ดมีเส้นใยมาก
Mangifera quadrifida
รัฐประหารในประเทศชีลี พ.ศ. 2516
เวียงเชียงใหม่
เวียงเชียงใหม่ หรือชื่อในรัชสมัยพระเจ้ากาวิละคือ เมืองรัตตนติงสาอภินวปุรี หมายถึงเขตเมืองนครหลวงของเชียงใหม่ (เขตเมืองเก่าในปัจจุบัน) แบ่งออกเป็นสองชั้น คือ เวียงชั้นนอก เป็นเขตเมืองโบราณรูปวงกลม ไม่เป็นที่แน่ชัดถึงปีสร้างและผู้สร้าง แต่จากตำนานคาดว่าสร้างโดยพญาลั๊วะ ซึ่งต่อมาถูกทิ้งร้าง และเวียงชั้นในเป็นเขตเมืองรูปสี่เหลี่ยมจัตุรัส ซึ่งพญามังรายทรงสถาปนาขึ้นเมื่อวันที่ 12 เมษายน (ตามปฏิทินจูเลียน) หรือ 19 เมษายน (ตามปฏิทินกริกอเรียน) พ.ศ. 1839 โดยสร้างทับเวียงชั้นนอก เพื่อเป็นเมืองหลวงของอาณาจักรล้านนา
เขตเวียง.
ชั้นใน.
เวียงชั้นใน เป็นที่อยู่ของเจ้าผู้ครองนคร, เชื้อพระวงศ์, ขุนนาง และชาวยวนซึ่งเป็นชาวเมืองพื้นถิ่น มีกำแพงอิฐหนาล้อมรอบทั้งสี่ด้าน มีประตูอยู่ 5 ประตู มุมกำแพงทั้ง 4 มุม ทำเป็นป้อมปราการแบบไม่มีหลังคา รอบกำแพงด้านนอก ขุดเป็นคูน้ำ กว้างประมาณ 16 เมตร (ในอดีต) โดยชักน้ำมาจากดอยสุเทพเข้าทางคูเมืองตรงป้อมทิศตะวันตกเฉียงเหนือ โดยน้ำที่ชักมามีการเก็บเป็นช่วง ๆ คูน้ำ แต่ละช่วงของคูน้ำก็จะมีความสูงพื้นที่ลดหลั่นกันไป เริ่มจากจุดที่ชักน้ำเข้ามา เป็นจุดที่มีความสูงมากที่สุด และตรงป้อมด้านทิศตะวันออกเฉียงใต้ เป็นจุดที่มีความสูงพื้นที่ต่ำที่สุด
ในเขตเวียงชั้นในนี้ ยังเป็นที่ตั้งของเวียงแก้ว หรือเขตพระราชฐานของกษัตริย์และเจ้าผู้ครองนคร
ชั้นนอก.
เวียงชั้นนอก ซึ่งตั้งอยู่ไม่เกินไปกว่าแนวกำแพงดิน เป็นเขตที่อยู่อาศัยของกลุ่มชาติพันธุ์หลากหลาย เช่น ชาวเขิน, มอญ, พม่า ไทใหญ่ และไทยวน มีกำแพงคอยโอบล้อมเวียงชั้นในไว้เฉพาะด้านทิศใต้ และทิศตะวันออกเท่านั้น ส่วนทิศเหนือและทิศตะวันตกของเมือง มีกำแพงอยู่ชั้นเดียวคือกำแพงของเวียงชั้นใน เวียงชั้นนอกมีประตูอยู่ 5 ประตู ตัวกำแพงมีทั้งช่วงที่ก่ออิฐ และเป็นกำแพงดินที่ด้านบนปูด้วยอิฐใช้เป็นทางเดิน ติดกับกำแพงด้านนอก มีคลองแม่ข่า เป็นปราการชั้นแรก ตัวกำแพงสูงราว 8 เมตร มีฐานกว้างราว 6 เมตร ทางเดินด้านบนกว้างราว 3 เมตร มีป้อมตรวจการณ์เป็นระยะ
ไอริกับเมริ
ไอริกับเมริ  เกิด 31 มีนาคม ค.ศ. 1985 เป็นคู่ฝาแฝดนางแบบ และ นักแสดงหนังโป๊ญี่ปุ่น. ทั้งคู่มีพื้นฐานการร้องเพลงในฐานะนักร้องดูโอ, ซึ่งมีความเหมือนกันในด้านบุคลิก และ หน้าที่ตาที่เป็นฝาแฝด.
ไอริเข้าสู่วงการภาพยนตร์ลามกอนาจาร โดยใช้ชื่อในวงการว่า"นากาฮาระ ริซาโกะ"  กรกฎาคม ค.ศ. 2004 เธอได้ออกผลงานเรื่องแรก ของค่าย "ONE" ทีมีชื่อว่า "Spoilt Younger Sister: Risako Nakahara &amp; Rimi Tokino" (妹はあまえんぼう 中原りさこ 時野りみ) หลังจากนั้นเต่อมาได้เซ็นสัญญาถ่ายภาพยนตร์เอวีกับบริษัทเคเอ็ม โปรดิวซ์ ภายใต้แบรนด์ KMP Million. ไอริ และ เมริ เป็นนักแสดงภาพยนตร์เอวีในสังกัดเคเอ็ม โปรดิวซ์ และ เรียลเวิร์ก เมื่อ ค.ศ. 2005 และ 2006.
26 เมษายน ค.ศ. 2006 ทั้งคู่ได้ถ่ายทำภาพยนตร์ในรูปแบบ maxi-single "Double Fantasia" (ダブルファンタジア) เป็นการร่วมเพศโดยใช้การจูบตลอดทั้งเรื่อง โดยถ่ายทำภาพยนตร์เอวีในฐานะค่ายหนังอิสระ. โดยเป็นส่วนหนึ่งของการประชาสัมพันธ์งานบันทึกสถิติการร่วมเพศโดยใช้การจูบในวันที่ 30 ตุลาคม ค.ศ. 2005 ในชิบุยะ. ต่อมาทั้งคู่ได้ออกผลงานซีดีการแสดงหนังเรื่องแรก, ในเดือนสิงหาคม ค.ศ. 2006 ทั้งคู่ได้แสดงภาพยนตร์เรื่อง "AV SUPER STAR LIVE Beauty Bambie Night". Music for the evening, จัดแสดงขึ้นที่ ชิบูยะ โอ-ครีสต์ โดยครอส สตูดิโอ มูลนิธิมัทซึชิมะ ครอส และ วงดนตรี CAMPAKEX และ ผู้กำกับการแสดงโดย ดรากอน นิชิคาวา จากวง CUMSHOTS.
เอริ &amp; เมริ
สึโบมิ (นักแสดง)
สึโบมิ , หรือรู้จักในชื่อ "โลลิควีน", เป็นนางแบบ และ นักแสดงหนังโป๊ญี่ปุ่น พฤษภาคม ค.ศ. 2014 ผลงานภาพยนตร์ที่เธอแสดงมีมากถึง 1300 เรื่อง.
สึโบมิ เกิดเมื่อ 25 ธันวาคม ค.ศ. 1987 ที่ จังหวัดยามางูจิ จากบทสัมภาษณ์ เธอเป็นพนักงานที่ร้านขายของเล่น ขณะเดียวกันเธอสนใจงานถ่ายแบบโฆษณาลงนิตยสารส่วนใหญ่ถ่ายทำบนถนนในย่านชิบูยะ ซึ่งมีรายได้ค่าที่สูงจากการถ่ายแบบในแต่ละครั้ง เป็นงานพาร์ทไทม์ที่เธอทำในช่วงนั้น. เธอได้ติดต่อสมัครนักแสดงหนังผ่านทางโทรศัพท์ โดยได้รับการคัดเลือกให้เข้าสอบสัมภาษณ์. ได้เข้าวงการเอวีครั้งแรกเมื่อเธอมีอายุ 18 ปี ในเดือน เมษายน ค.ศ. 2006 กับผลงานเรื่องแรก "Barely Pixelated Newcomer Tsubomi" (新人ギリギリモザイク つぼみ) ของค่ายS1 และ ได้เซ็นต์สัญญาเป็นนักแสดงในสังกัดดังกล่าวตั้งแต่ปี ค.ศ. 2006
เธอได้ทุ่มเทการแสดงอย่างหนัก, สึโบมิจึงสนใจการแสดงหนังแผ่นในแนวอีโรติกซอฟท์คอร์เรื่อง ครีมเลมอน  ปี ค.ศ. 2007. ในปี ค.ศ. 2009 ได้รับสองรางวัลจากงานประกาศรางวัลเอวีกรังด์ปรีซ์ จากเรื่อง "S-Cute Ex Special" ในฐานะนักแสดงสมัครเล่นดีเด่น และ "Tsubomi - Semen Club" ค่ายแวปป์เอนเตอร์เทรนเมนท์ รางวัลวีดีโอประเภทเฟติช (อาการที่มีอารมณ์ทางเพศกับสิ่งปลุกเร้า) ในฐานะรางวัลพิเศษ.
ค.ศ. 2010 สึโบมิ ได้ผันเข้าวงการเพลงโดยออกเพลงซิงเกิลแรกชื่อว่า ดอกไม้ไฟแห่งความฝัน  ทางอินเทอร์เน็ต
นิตยสารปลุกใจเสือป่าที่มีชื่อว่า วีคลี่เพลย์บอย (Weekly Playboy) ได้เสนอชื่อให้เป็นนักแสดงหนังเอวีแห่งปี ในปี ค.ศ. 2011. ในปีค.ศ. 2012 เธอได้รับการคัดเลือกจากการสำรวจโพลล์ของ DMM นักแสดงหนังเอวีที่ดีที่สุด 100 คน เพื่อเป็นการฉลองครบรอบการก่อตั้งบริษัทคัดเลือกนักแสดงเอวีในญี่ปุ่นครบ 30 ปี. สึโบมิ ได้รับการโหวตสูงสุดเป็นอันดับหนึ่ง.
ในปี ค.ศ. 2012 สึโบมิ ได้ร่วมแสดงหนังแผ่นแนวลึกลับชื่อว่า ประพันธ์บท และ กำกับการแสดงโดย เฮทาโร ฮัน. เธอมีรายการทีวีช่วงดึกทางสถานีโทรทัศน์ทีวีโตเกียว ชื่อว่า ในเดือนมีนาคม ค.ศ. 2014. เป็นรายการเกี่ยวกับแวดวงนางแบบ และ อุตสาหกรรมแฟชั่น. ได้ร่วมงานกับนางแบบ อาเบะ มิโฮะ และ นักแสดงเอวี โยชิคาวา มานามิ.
Rescue Wings(2013)
อ็อลจัง
อ็อลจัง  เป็นคำศัพท์ที่ได้รับความนิยมในประเทศเกาหลีใต้ ซึ่งมีความหมายตามตัวอักษรคือ "หน้าตาดี" หรือ "ดูดี" ที่แต่เดิมใช้เป็นคำสแลง คำศัพท์นี้ในพจนานุกรมภาษาอังกฤษได้มีการอธิบายถึงคนที่เป็นไปตามรูปแบบเฉพาะของแฟชั่น บุคคลที่มีสถานะเป็น"อ็อลจัง" จะได้รับความนิยมทางอินเทอร์เน็ตผ่านการประกวดภาพถ่ายเหล่านั้น ที่ได้รับการตัดสินและได้รับเลือกโดยบรรดาผู้ออกเสียง อย่างไรก็ดี อ็อลจังหลายรายได้กลายเป็นที่รู้จักกันดีจากการมีบัญชีไซเวิลด์ที่ซึ่งได้รับความนิยม หรือได้รับความนิยมจากโรงเรียนโดยเป็นที่น่าสนใจ
มี "อ็อลจัง" เป็นจำนวนมากสำหรับเว็บไซต์แฟชั่นเกาหลี และมีบางรายได้เข้าสู่ธุรกิจบันเทิงของเกาหลี และได้แจ้งเกิดตั้งแต่การไปเป็นดารา นอกจากนี้ ยังมี "อ็อลจัง"ที่เป็นนักกีฬาที่มีชื่อเสียง เช่น ชิม ซอ-ย็อน ซึ่งเป็นนักกีฬาฟุตบอลหญิงชาวเกาหลีใต้
แม้ว่าจะเป็นคำศัพท์ที่เกิดขึ้นในประเทศเกาหลีใต้ แต่ก็ยังมีบรรดาสาวกของกระแสความนิยมดังกล่าว ที่อาจเห็นได้ในประเทศญี่ปุ่น, จีน, ไต้หวัน, มาเลเซีย, เวียดนาม, ไทย และอินโดนีเซีย
ว่าด้วยกำเนิดและการพัฒนาของคำ.
คำว่า "อ็อลจัง" มีความหมายตามตัวอักษรคือ "หน้าตาดี" ซึ่งมีที่มาจากคำว่า "อ็อลกุล"  ที่หมายถึง "ใบหน้า" และคำว่า "จัง"  เป็นศัพท์สแลงที่หมายถึง "ยอดดี" คำศัพท์นี้มักใช้โดยชาวเน็ตสำหรับการแข่งขันในหัวเรื่อง "อ็อลจัง" แต่ก็มีการพัฒนามาเป็นวัฒนธรรมย่อยหรือรูปแบบ มากกว่าเหตุการณ์การแข่งขัน
ยูลล์เนฟเวอร์วอล์กอะโลน
ยูลล์เนฟเวอร์วอล์กอะโลน  เป็นเพลงจากองก์ที่สองของละครเพลงโดยร็อดเจอส์แอนด์แฮมเมอร์สไตน์ในปี ค.ศ. 1945 เรื่อง "แครุเซล" แต่งทำนองโดยริชาร์ด ร็อดเจอส์ คำร้องโดยออสการ์ แฮมเมอร์สไตน์ที่ 2 ในละครขับร้องโดยตัวละครชื่อเนตตี ฟาวเลอร์ เพื่อปลอบโยนตัวเอกคือ จูลี จอร์แดน ที่กำลังเศร้าโศกจากการที่สามี บิลลี บิเกโลว์ ฆ่าตัวตายเพื่อหนีความผิด เพลงนี้ถูกนำมาร้องซ้ำในองก์สุดท้าย ในฉากพิธีจบการศึกษาของหลุยส์ ลูกสาวของบิลลีและจูลี ซึ่งบิลลีได้รับอนุญาตจากสวรรค์ ให้กลับมาแสดงความยินดีกับลูกสาวได้เป็นเวลาหนึ่งวัน เพลงนี้มีการแสดงทั้งในละครบรูสเวยน์ฉบับปี 1945 และภาพยนตร์ฉบับปี 1956 และได้รับการบันทึกเสียงซ้ำโดยนักร้องหลายคน เช่น แฟรงก์ ซินาตรา, จูดี การ์แลนด์, เอลวิส เพรสลีย์, แอนดี วิลเลียมส์, ดอริส เดย์ รวมไปถึงพิงก์ พลอยด์
ในปี ค.ศ. 1963 เพลงนี้ได้รับการบันทึกเสียงโดยวงเจร์รีแอนด์เดอะพีซเมกเกอร์ วงดนตรีจากลิเวอร์พูลในการควบคุมของจอร์จ มาร์ติน ประสบความสำเร็จขึ้นถึงอันดับหนึ่งซิงเกิลของสหราชอาณาจักร และได้รับการยอมรับเป็นเพลงเชียร์ของสโมสรฟุตบอลลิเวอร์พูล กระทั่งตัวอักษรชื่อเพลง "You'll Never Walk Alone" ก็ยังถูกนำมาติดตั้งที่ประตูทางเข้าสนามกีฬาแอนฟีลด์ สนามเหย้าของสโมสร
เติ้ง เชา
เติ้ง เชา  เป็นนักแสดงชาวจีน เกิดเมื่อวันที่ 8 กุมภาพันธ์ ค.ศ. 1979 ที่เจียงซี ประเทศจีน
เติ้งเชา ถือเป็นหนึ่งในนักแสดงที่กำลังมาแรงที่สุดในประเทศจีน หลังจากสำเร็จการศึกษาจากโรงเรียนสอนการแสดงจาก The Central Academy of Drama ในกรุงปักกิ่ง เขาก็ได้รับความสนใจของคนดูและนักวิจารณ์ จากการแสดงในซีรีส์สุดฮิตอย่าง Happiness as Flower และ Almost a Love Story โดยเขายังแสดงในหนังรางวัลอย่าง The Equation of Love and Death ร่วมกับ โจวซุน และ Assembly จากสุดยอดผู้กำกับ เฟิงเสี่ยวกัง โดยในปีที่แล้ว เติ้งเชา ก็มีการแสดงในหนังบล็อกบัสเตอร์ของ ฉีเคอะ เรื่อง Detective Dee ร่วมกับ หลิวเต๋อหัว และ หลี่ปิงปิง